অধিদপ্তর বলছে, ধানের জাত ভেদের কারণে এ রোগ আক্রমণ করেছে। সব ধানের জাত ব্লাস্ট আক্রান্ত হচ্ছে না। একই জমিতে বিভিন্ন জাতের ধানের মধ্যে ব্রি-৬১, ব্রি-২৮ ধানে এ রোগ আক্রমণ করেছে। যে সমস্ত জমি সারা বছর ধরে মাছ চাষের পাশাপাশি এ মওসুমে ধান চাষ করে সেখানে এ রোগের প্রাদুর্ভাব ঘটেছে। এদিকে এ রোগের কারণে কৃষকদের মধ্যে বিরাজ করছে হতাশা। অনেকেই ঋণসহ বিভিন্নভাবে অর্থ সংগ্রহ করে বোরোর চাষ করেছেন। ব্লাস্টের প্রভাবে অনেক ক্ষেতের ধান একেবারেই নষ্ট হয়ে গেছে। শূন্য হাতে ঘরে ফিরতে হবে বলে অনেক কৃষকের অভিমত। ওদিকে ঘাড়ের ওপর ঋণের বোঝা।